દિવડાકોલોની. રાજ્ય સરકાર દ્વારા સરદાર પટેલ જયંતિ ઉજવણી પ્રસંગે આગામી ૩૧મી ઓકટોબર-૨૦૧૮ના રોજ વડાપ્રધાનના હસ્તે નર્મદા ડેમની નજીકમાં સાધુ ટેકરી ખાતે સ્ટેચ્યુ ઓફ યુનિટીનું લોકાર્પણ કરાનાર છે આ અંતર્ગત મહી.માં તા.૨૦ ઓકટોબરથી શરૂ થયેલી એકતાયાત્રા ૨૪મી ઓક્ટબર-૧૮ના રોજ ઉંડાણ અને અંતરીયાળ આદિજાતિ વિસ્તારના કલીયારી ગામે સવારે પહોંચતા ગ્રામજનો અને અગ્રણીઓ દ્રારા સરદાર સાહેબને ભાવાંજલી આપી હતી. ત્યારબાદ બચકરીયા ઉત્તર, ડિંટવાસ, કરવાઇ, સરસવા ઉત્તર નવી અને સરસવા ઉત્તર જુની થઇ ભુલ ગામમાં એકતા યાત્રા ફરી સ્ટેચ્યુ ઓફ યુનિટીનો સંદેશો ઘર-ઘર સુધી પહોંચાડ્યો હતો. અને ગામે ગામ બાલીકાઓ મહાનુંભાવો અને ગ્રામ્યજનો દ્વારા સરદાર પટેલની પ્રતિમાને કંકુ, ચોખા તેમજ આરતી ઉતારી પુષ્પાજંલી અર્પણ કરવામાં આવી હત. આ રથ યાત્રા કડાણા તાલુકાના તરકોની નાળ, નાની રાઠ થઇ મોટી રાઠ ગામ ખાતે રાત્રી રોકાણ કરશે અને ગ્રામસભાનું પણ આયોજન કરાશે.